CELEX: 62014TN0263
Language: mt
Date: 2014-04-28 00:00:00
Title: Kawża T-263/14: Rikors ippreżentat fit- 28 ta’ April 2014 – Hydro Aluminium Rolled Products et vs Il-Kummissjoni

14.7.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 223/22
            
         Rikors ippreżentat fit-28 ta’ April 2014 – Hydro Aluminium Rolled Products et vs Il-Kummissjoni
   (Kawża T-263/14)
   2014/C 223/27
   Lingwa tal-kawża: il-Ġermaniż
   
      Partijiet
   
   
      Rikorrenti: Hydro Aluminium Rolled Products GmbH (Grevenbroich, il-Ġermanja), Aluminium Norf GmbH (Neuss, il-Ġermanja) u Trimet Aluminium SE (Essen, il-Ġermanja) (rappreżentanti: U. Karpenstein u C. Johann, avukati)
   
      Konvenuta: Il-Kummissjoni Ewropea
   
      Talbiet
   
   
               —
            
            
               tannulla, skont l-Artikolu 264 TFUE, id-deċiżjoni tal-Kummissjoni Ewropea tat-18 ta’ Diċembru 2013 fil-Każ dwar l-għajnuna mill-Istat SA.33995 (2013/C) (ex 2013/NN) – Il-Ġermanja: Sostenn għal elettriku rinnovabbli u soprataxxa-EEG imnaqqsa għal utenti intensivi tal-enerġija, C (2013) 4424 finali;
            
         
               —
            
            
               tikkundanna lill-konvenuta għall-ispejjeż.
            
         
      Motivi u argumenti prinċipali
   
   Insostenn tar-rikors tagħhom, ir-rikorrenti jinvokaw żewġ motivi.
   
               1.
            
            
               L-ewwel motiv: assenza ta’ riżorsi tal-Istat fis-sens tal-Artikolu 107(1) TFUE
               Permezz tal-ewwel motiv tagħhom, ir-rikorrenti jsostnu li l-Kummissjoni żbaljat meta kkunsidrat bħala allokazzjoni ta’ “riżorsi tal-Istat” fis-sens tal-Artikolu 107(1) TFUE l-pagamenti previsti fil-kuntest tal-Gesetz für den Vorrang erneuerbarer Energien (Liġi dwar l-għoti ta’ prijorità għall-enerġija rinnovabbli, iktar ’il quddiem l-“EEG”).
               
                           —
                        
                        
                           Il-Kummissjoni żbaljat meta assumiet li l-pagamenti previsti fil-kuntest tal-EEG twettqu permezz ta’ allokazzjoni ta’ “riżorsi tal-Istat” fis-sens tal-Artikolu 107(1) TFUE.
                        
                     
                           —
                        
                        
                           Is-soprataxxa EEG titħallas biss minn persuni privati. Barra minn hekk, ir-riżorsi miġbura lanqas ma jistgħu jiġu attribwiti lill-Istat. La fir-rigward tas-soprataxxa EEG stess u lanqas fir-rigward tat-tnaqqis tagħha favur l-impriżi li huma utenti intensivi tal-elettriku ma hemm kontroll permanenti u neċessarju min-naħa tal-Istat u, għalhekk, lanqas ma hemm il-kapaċità effettiva tal-awtoritajiet li jeżerċitaw kontroll f’dan ir-rigward.
                        
                     
                           —
                        
                        
                           Fi kwalunkwe każ, it-tnaqqis tas-soprataxxa għall-impriżi li huma utenti intensivi tal-elettriku ma jwassalx għal rinunzja għal dħul li normalment kien ikun jista’ jikseb l-Istat. Dan it-tnaqqis huwa ffinanzjat esklużivament minn riżorsi privati, jiġifieri permezz ta’ soprataxxa b’ammont ogħla għal kull kilowott fis-siegħa ta’ elettriku kkunsinnat lill-utenti finali li ma humiex ipprivileġġati. Għaldaqstant, l-hekk imsejħa skema ta’ kumpens speċjali ma taffettwax l-ammont tad-dħul totali mis-soprataxxa EEG iżda taffettwa biss id-distribuzzjoni interna tal-oneri korrispondenti.
                        
                     
         
               2.
            
            
               It-tieni motiv: assenza ta’ vantaġġ selettiv fis-sens tal-Artikolu 107(1) TFUE
               Permezz tat-tieni motiv, ir-rikorrenti jsostnu li, għall-kuntrarju tal-opinjoni tal-Kummissjoni, l-hekk imsejħa skema ta’ kumpens speċjali tal-EEG ma tipprevedi ebda vantaġġ selettiv fis-sens tal-Artikolu 107(1) TFUE. Id-differenzazzjoni bejn utenti intensivi tal-enerġija u utenti mhux intensivi tal-enerġija hija bbażata fuq il-loġika tal-iskema tas-soprtaxxa EEG u għalhekk, a priori, ma hijiex selettiva.